de sv tr af nl af nl ne nl af nl nl nl af de nl nl ru en nl nl af fy nl en en af en en nl cy af nl nl en nl lv en en nl de nl nl fr de af als nl af af nl nl en en en de af en
Riebeeckrand - Mnr. & Mej. Riebeeckrand 2018
E-pos: Hierdie e-posadres word van Spambotte beskerm. Jy moet JavaScript ontsper om dit te lees.
Ons het op 25 Augustus ons Mnr. & Mej. Riebeeckrand 2018 gekroon. Die spoggeleentheid het by Randfontein Gholfklub plaasgevind met die tema “Hippies”.
Die junior dogters, senior dogters en seuns het elkeen die geleenheid gekry om twee keer op die loopplank te paradeer. Eerstens het al die deelnemers hul verskyning gemaak in hul informele drag, wat die tema uitgebeeld het. Daarna het hulle in formele drag verskyn. Die seuns en dogters was almal uitgevat en reg vir die spoggerige geleentheid
Met ‘n gehoor wat die deelnemers toejuig en die talentevolle PJ van The Voice was die aand ‘n reuse sukses vol geselligheid. Die beoordelaars was beïndruk en dit was nie vir hulle ‘n maklike keuse om die wenners te kies nie, aangesien elke deelnemer sprokies mooi gelyk het. Riebeeckrand het ‘n uitstekende paneel beoordelaars gehad. Armand du Plessis, Sasha Taylor, Willie Barnard, Sharon Gossayn, Jacques van Rooyen en Marina Wildt is almal bekende name in die modelbedryf. Dit was voorwaar vir ons ‘n voorreg om al dié beoordelaar by ons Mnr. & Mej. Riebeeckrand funksie te hê.
Ons deel met trots wie die wenners tydens dié spog geleentheid was. Mej. Riebeeckrand Senior is Megan Erasmus, 1ste prinses Senior Neelandri Nel en 2de prinses Senior Kyrsha McDonald. Mej. Riebeeckrand Junior is Caitlin Buitendag, 1ste prinses Junior Christelle Vosloo en 2de prinses Junior Wjanik Beneke. Mnr. Riebeeckrand is Brandon Badenhorst en 1ste prins Peet van Jaarsveld.
Mej. Persoonlikheid junior is Lee-Ona Pretorius, Mej. Persoonlikheid senior Corrine Human en Mnr. Persoonlikheid Jason Joubert. Mej. Fotogenies junior is Lee-Ona Pretorius, Mej. Fotogenies senior Ledean Maartens en Mnr. Fotogenies: JP Bouwer.
Kopiereg © 2018 Riebeeckrand. Alle Regte Voorbehou.
Joomla! is Gratis Sagteware en word kragtens die GNU/GPL Lisensie vrygestel.
Powered by Warp Theme Framework